<classify> Akizungumza Dar es Salaam jana, Katibu Mkuu wa Yanga Dk Jonas Tiboroha alisema wamefikia uamuzi huo baada ya mchezaji huyo kuonesha utovu wa nidhamu. Alisema Niyonzima amekuwa akifanya mambo mengi yanaokiuka mkataba wake wa kazi hali inayowawia vigumu wao kama waajiri wake.Mambo anayofanya yanaonesha wazi anakiuka mkataba wake, hasa katika masuala ya kiutendaji, alisema. Uongozi umeamua kumsimamisha kwa muda usiojulikana, kwa sababu amekuwa akionesha utovu wa nidhamu licha ya kuzungumza naye, hilo limejirudia mara kwa mara, alisema Dk Tiboroha.Dk Tiboroha alisema Novemba 4 mwaka huu walikaa naye wakazungumza kwa kirefu kuhusu suala la nidhamu na aliomba radhi na kuahidi asingechelewa tena kurudi kazini.Imekuwa kawaida kila akipewa ruhusa ya kwenda nyumbani kwao Rwanda, basi kurudi lazima mtafutane, aliahidi hatorudia, lakini amerudia tena, tumeamua kumpa adhabu kama mwajiri wake, alisema.Alisema Niyonzima alijiunga na timu yake ya taifa Rwanda kwenye michuano ya Chalenji bila taarifa kwa klabu. Lakini kwasababu ligi ilisimama kulikuwa na mapumziko tukamuacha tu, cha ajabu tangu kumalizika kwa michuano ya Chalenji alizima simu, hakupatikana mpaka aliporudi mwenyewe juzi, alisema.  <topic>: michezo 